projecte-aina/catalan_government_crawling huggingface dataset:
Estudi innovador en l'anàlisi de la prevalença i de l'evolució de l'estat immunitari en els propers 6 mesos de la població del territori d'Ascó
Els membres del Comitè Científic de l'Hospital Universitari Sant Joan de Reus (HUSJR) i de l'Institut d'Investigació Sanitària Pere Virgili (IISPV) van presentar el passat dijous els resultats de la 1a fase de l'Estudi de sero prevalença a la població d'Ascó.
L'estudi de seroprevalença de la població d'Ascó en front al virus sars-cov2 realitzat per científics de l'Hospital Universitari Sant Joan de Reus i l'Institut d'Investigació Sanitària Pere Virgili (IISPV), constata que només el 2.63% de la població del municipi ha estat en contacte amb el virus.
En contret, l'estudi s'ha fet sobre una població major de 14 anys, amb una participació de 759 persones, mostra que es considera significativa.
Del total de participants, 17 van ser positius serològics, és a dir, van presentar anticossos sense haver tingut cap simptomatologia prèvia.
Francesc Marimon, líder de l'estudi i Coordinador Clínic del Servei de Medicina Interna de l'Hospital Sant Joan considera que "la pandèmia de la Covid-19 ha tingut poca incidència en la població d'Ascó, i els positius han estat gent jove d'uns 40 anys, sense malalties prèvies i predominantment fumadora".
Aquests són els primers resultats de l'estudi epidemiològic que es van presentar dijous, un projecte innovador i pioner de seroprevalença de la població d'Ascó davant del virus SARS-CoV-2 promogut per l'Ajuntament d'Ascó.
Amb aquests resultats culmina la 1a fase de l'estudi que servirà, per una banda, per veure com evoluciona la malaltia en un període de 6 mesos i per l'altre, per saber si les mesures sanitàries de prevenció funcionen.
La 2a fase està prevista per al mes de febrer quan es repetiran les analítiques als pacients participants a la 1a fase, i dels quals ja hi ha mostres al Biobanc de l'IISPV amb la finalitat de millorar i ampliar el coneixement de la malaltia.
Promogut per l'Ajuntament d'Ascó, coordinat per l'Hospital Universitari Sant Joan de Reus amb la col•laboració del Biobanc de l'IISPV
El Pla d'acció 2016-2017 de l'ICS posa en valor els professionals de la institució i aposta per un model assistencial basat en la participació, la gestió clínica i el consens.
A partir d'aquest Pla s'han desenvolupat 10 línies estratègiques per refermar l'ICS com a centre de referència del model sanitari i potenciar la recerca i la docència.
Les 10 línies estratègiques de l'organització són les següents:
Liderar l'ICS i estar a disposició del territori.
Desenvolupar un model d'atenció orientat a la ciutadania.
Promoure el lideratge, la cultura i la participació en qualitat i seguretat.
Promoure la participació en la gestió dels nostres professionals.
Desenvolupar mesures de sostenibilitat econòmica basades en la participació professional.
Promoure activament una política de responsabilitat corporativa, estratègia "marca ICS", reputació i orgull.
Promoure, crear i consolidar xarxes i pactes amb altres proveïdors sanitaris que garanteixin la sostenibilitat i el progrés del sistema sanitari.
Promoure el desenvolupament de les TIC i altres tecnologies de la comunicació.
Promoure la recerca i la innovació en salut.
Promoure la docència i la gestió del coneixement.
La presidenta de la Comissió de Docència de l'Hospital Dr.
Josep Trueta de Girona, Núria Masnou, explica com aconsegueixen atreure nous residents.
Integració dels laboratoris de l'ICS
El projecte de voluntariat entre els professionals jubilats de l'ICS, VoluntàrICS
La línia estratègica 5 de l'ICS desenvolupa mesures de sostenibilitat econòmica basades en la participació professional.
L'Institut Català de la Salut impulsa la tria de l'equip directiu del centre per part dels propis professionals
L'EAP Castellar del Vallès promou activitats saludables per millorar la qualitat de vida de la ciutadania.
Aquest projecte deprescripció social s'emmarca en la línia estratègica de l'ICS "Desenvolupar un model d'atenció orientat a la ciutadania".
L'ICS promou les línies estratègiques de la institució amb vídeos informatius destinats a la ciutadania i als professionals
La iniciativa posa de relleu la tasca dels professionals seguint els principals objectius de la institució.
El primer vídeo explica la tasca dels serveis d'atenció a la salut sexual i reproductiva.
Aquests càpsules contemplen la diversitat de l'assistència donada als ciutadans i dels territoris de l'ICS.
L'abordatge de la qualitat a la Gerència Territorial de Tarragona és un dels projectes que es desenvolupa en el marc de la línia estratègica 3 de l'ICS
L'actuació suposa una inversió de prop de 260.000 euros i s'emmarca dins l'àrea d'influència del jaciment arqueològic de la Força
Les obres han comptat amb un pressupost de 165.779,47 euros i formen part del programa de l'1% cultural
L'empresa preveu invertir 3,5 milions d'euros en ampliar les seves instal·lacions i crear entre 20 i 30 llocs nous de treball
El nou equipament estarà destinat a la recerca, comptarà amb una inversió d'uns 20 milions d'euros i més de 10.000 m2 de sostre
• La cooperativa va comprar a l'INCASÒL els terrenys de 13.300 m2 de sostre situats a la Via Trajana
• El nou sector La Plana II tindrà una superfície aproximada de 26 hectàrees
• El consistori ha adquirit a l'Institut Català del Sòl el terreny situat al Parc Tecnològic on va construir l'edifici Impuls, de 1.675 metres quadrats i sobre el qual fins ara tenia el dret de superfície.
• El conseller Damià Calvet i el rector de la UPC, Francesc Torres, han signat un acord per desenvolupar l'edifici D, que serà el 6è edifici del Campus
• El nou equipament comptarà amb una inversió d'uns 20 milions d'euros i més de 10.000 m2 destinats a la recerca
• La Cartoixa d'Escaladei data de principis del segle XII i està considerada la casa mare de totes les cartoixes peninsulars
• Les obres per rehabilitar l'església i el claustre d'aquest conjunt històric tenen un pressupost de més de 2,5 milions d'euros i finalitzaran en dos anys
• Les Festes deth Haro formen part de les Festes del Foc del Solstici d'Estiu als Pirineus, reconegudes i inscrites en la Llista Representativa del Patrimoni Cultural Immaterial de la UNESCO.
• El projecte, impulsat pel Departament de Cultura, el Conselh Generau d'Aran, l'Ajuntament de Les i l'Institut Català del Sòl, INCASÒL, compta amb un finançament de 295.976 euros a càrrec del Departament de Cultura.
• Amb aquest projecte, les institucions contribueixen a la posada en valor d'aquest patrimoni cultural, de valor excepcional i únic al món.
L'INCASÒL retornarà temporalment els dipòsits de les fiances constituïdes en els arrendaments d'ús diferent d'habitatge quan les parts ho sol·licitin
La mesura vol protegir les famílies amb menys recursos davant la declaració de l'estat d'alarma com a conseqüència de la pandèmia del coronavirus
• La nova promoció d'habitatges estarà situada al carrer de la Virtut i comptarà amb un pressupost aproximat de 4,8 milions d'euros
• Calvet ha explicat que "aquesta inversió permetrà atendre millor l'emergència en tractar-se d'una mesura de promoció econòmica, però, sobretot, forma part d'una política estructural" per cobrir les necessitats
L'empresa nord-americana ha sol·licitat disposar fins el 5 d'octubre de 2020 per dur a terme l'operació, atès l'impacte econòmic que li està suposant la pandèmia del coronavirus
• Moratòria dels lloguers, ampliació del termini per dipositar la fiança i adquisició directe dels immobles són les mesures que afecten a l'INCASÒL
Recordeu que tots els tràmits relacionats amb les fiances estan disponibles online a través d' aquest web i que actualment el temps d'espera de l'atenció telefònica és superior a l'habitual.
Les fiances dels contractes d'arrendaments urbans, tant les corresponents a finques urbanes destinades a habitatge com les destinades a altres usos, s'han de depositar a l'Institut Català del Sòl, en la forma prevista en el Decret 147/1997, de 10 de juny.
La Coordinació de Fiances de l'Institut Català del Sòl gestiona les fiances dels contractes de lloguer de les finques urbanes de Catalunya.
Així mateix, la Llei Estatal 25/2013, de 27 de desembre, d'Impuls de la factura electrònica i creació del registre comptable de factures en el Sector Públic, regula l'obligació de presentació de factura electrònica a les Administracions Públiques a partir del 15 de gener de 2015.
A més dels requisits legalment establerts, les factures que ens trameteu, han de contenir l'indicador de servei o aprovisionament que permeti la correcta tramitació de la factura i que per a l'Institut Català del Sòl és:
Per a la seva correcta emissió, les factures electròniques han d'incloure els codis identificadors DIR3, que per a l'Institut Català del Sòl són:
Oficina Comptable: Institut Català del Sòl CODI: A09006197
Òrgan Gestor: Institut Català del Sòl CODI: A09006197
Unitat Tramitadora: Institut Català del Sòl CODI: A09006197
Heu de continuar adreçant les vostres consultes relacionades amb el contingut comercial de la factura i els indicadors de servei o aprovisionament a les persones de contacte que us han sol·licitat el bé o servei.
• L'Ajuntament destina el local actualment a l'Escola Bressol Municipal el Gegant del Pi
• La urbanització del sector contribueix a resoldre necessitats històriques i actuals de mobilitat, equipaments, zones verdes i accés a nou habitatge
• El nou portal reuneix tota la seva oferta de terrenys industrials, comercials, terciaris, logístics, residencials i actius immobiliaris singulars disponibles
• El llançament d'incasolsolars.cat s'emmarca dins les mesures que està activant l'INCASÒL per incentivar la reactivació econòmica
• Els terrenys estan situats al sector Llevant, tenen una superfície global de 4.889,72 m2 i un preu de venda de 7,7milions d'euros
• brosh promourà 271 habitatges en cooperativa amb diferents règims de protecció oficial
• L'empresa ampliarà les seves instal·lacions de manteniment d'embarcacions esportives
• Les obres per fer el nou equipament tenen un pressupost d'1,6 milions d'euros i és previst que acabin en un any
• La biblioteca se situarà a la plaça de les Corts Catalanes, aprofitant l'estructura d'un edifici existent
• Florette preveu una inversió inicial de 13 milions d'euros i preveu la creació de 200 llocs de treball directes
• Els treballs consistiran en la restauració i adaptació per a museu i arxiu dels edificis de la Casa Prioral, Cal Morrut, i les capelles que donen al claustre
• El conjunt monàstic data del segle XI i està situat dins el recinte emmurallat de Sant Llorenç de Morunys
• El nou sector La Plana II tindrà una superfície aproximada de 26 hectàrees
El conseller de Territori i Sostenibilitat, Damià Calvet, l'alcalde de Gandesa, Carles Luz, i el director de l'Institut Català del Sòl, INCASÒL, Albert Civit, han signat aquest matí un conveni per a millorar l'accessibilitat a les àrees industrials del municipi i promoure l'ampliació del sector d'activitats econòmiques La Plana.
El Departament de Territori i Sostenibilitat està executant actualment les obres de la nova rotonda i la millora de la carretera C-43.
Complementàriament a aquesta actuació, l'acord signat avui preveu la formació d'un ramal d'enllaç des de la nova rotonda fins al vial actual del sector la Plana, per a facilitar l'accés al propi polígon i la seva àrea d'influència.
Aquesta actuació compta amb un pressupost aproximat de 600.000 euros.
La Plana II, ampliació del polígon La Plana
El Conveni entre el Departament, l'INCASÒL i l'Ajuntament estableix també la col·laboració per desenvolupar el sector La Plana II, que suposarà l'ampliació de La Plana.
El polígon La Plana II tindrà una superfície de 25,79 hectàrees i és previst que el seu desenvolupament urbanístic s'executi per fases, adaptant-lo a la demanda real existent.
En aquest sentit, el sector ja consolidat de La Plana només compta amb dues parcel·les disponibles, que l'INCASÒL té en procés de comercialització actualment.
Visita als terrenys del sector Catalunya Sud de Tortosa i L'Aldea
El conseller Calvet, acompanyat per l'alcaldessa de Tortosa, Meritxell Roigé, i l'alcalde de l'Aldea, Xavier Royo, ha visitat el sector d'activitats econòmiques Catalunya Sud, concretament els terrenys on l'empresa Florette està desenvolupant el seu nou projecte d'expansió.
El passat mes de juny Florette va comprar set parcel·les a l'INCASÒL, amb una superfície global de 41.296 m 2, on ja ha començat a construir el seu setè centre de producció.
Preveu la seva execució en dues fases, i suposarà una inversió inicial de 13 milions d'euros i la creació de 200 nous llocs de treball directes.
La sostenibilitat jugarà un paper fonamental en aquest nou centre de producció, que treballarà amb energies renovables, amb un model de recuperació d'aigua i amb eficiència energètica basada en l'autoconsum.
A més, es basarà en el concepte d'indústria 4.0 i s'enfocarà en una major eficiència dels recursos i d'adaptació a les demandes.
El sector industrial Catalunya Sud està situat a cavall dels municipis de Tortosa i l'Aldea (Baix Ebre), a tocar la sortida de Tortosa de l'AP-7, en un tram lliure de peatge.
L'actuació té una superfície total de 136 hectàrees de les quals 82,6 hectàrees corresponen a l'àmbit de Tortosa i les altres 53,4 hectàrees a l'Aldea.
Actualment, l'INCASÒL té 5 parcel·les disponibles en aquest sector destinades a indústria aïllada.
Les obres han comptat amb un pressupost de 165.779,47 euros i formen part del programa de l'1% cultural
Església de Santa Maria d'Almenar
La Generalitat de Catalunya ha finalitzat aquesta setmana la segona fase de restauració de l'església de Santa Maria d'Almenar (Segrià).
Les obres, promogudes pel Departament de Cultura, l'Institut Català del Sòl, INCASÒL, l'Ajuntament d'Almenar i el Bisbat de Lleida, formen part del programa de l'1% cultural.
Ha suposat una inversió de 165.779,47 euros (IVA exclòs) provinents dels fons de l'1% cultural de la Generalitat de Catalunya (en un 51,70%) i del Bisbat de Lleida, mitjançant fons propis (19,32%) i aportacions provinents de la parròquia de Santa Maria i de l'Associació Cultural de l'Àngel d'Almenar (ACADA) (28,98%).
L'actuació, basada en un projecte de l'arquitecte Joan Agelet Gomà, ha estat executada per l'empresa Biosca SL i gestionada per l'INCASÒL.
Les obres han consistit en dues intervencions, una interior per donar seguretat al temple i l'altra als murs i façanes exteriors per reduir les humitats ascendents, incorporant la canalització de les aigües pluvials de la coberta.
Aquestes intervencions possibiliten una continuïtat de futur en les obres de restauració i del seu reconeixement monumental.
La primera intervenció ha consistit en el reforç estructural de l'arc former de la volta de creueria gòtica de la nau central que estava afectada per l'existència d'unes deformacions.
La segona intervenció ha estat la millora de les condicions d'humitats patològicament lesives per als murs del conjunt del temple.
L'església de Santa Maria és un monument històric declarat bé cultural d'interès nacional.
El temple inicial és una construcció gòtica del segle XIV, des de la capçalera fins a la meitat de la nau central i en el seu transsepte, no així en el cimbori, la construcció del qual és d'època indeterminada, amb moltes i diverses reconstruccions.
Als anys 40 del segle XVIII, es va construir un imponent campanar de gairebé 55m d'alçària que inclouen l'Àngel de bronze del penell.
El 1936 l'Església pateix un greu incendi i es veuen afectats paraments, voltes, creueries, finestres i òculs gòtics amb traceries, cimbori, cor i orgue, escultures i retaules.
Si desitgeu obtenir un Certificat informatiu amb les dades de la seva fiança, descarregueu i empleneu el següent formulari:
Feu la tramesa d'aquesta sol·licitud, juntament amb la documentació que s'indica en el full 2, a la següent adreça:
La part arrendatària d'un contracte formalitzat a partir del 22 de setembre de 2020 pot sol·licitar la informació de la data i l'import de la renda del contracte anterior.
Per a obtenir aquesta informació caldrà aportar la següent sol·licitud juntament amb la documentació que s'indica en aquesta:
En el cas que no s'hagi formalitzat el nou contracte, caldrà presentar la sol·licitud juntament amb l'autorització de la part arrendadora i documentació que s'indica en aquesta:
Feu la tramesa d'aquesta sol·licitud, juntament amb l'autorització, si correspon, a la següent adreça:
Rebreu la resposta per la via que indiqueu a la sol·licitud (correu postal o correu electrònic).
L'Institut Català del Sòl (INCASÒL) va ser creat per la Llei 4/1980, de 16 de desembre, del Parlament de Catalunya com a organisme autònom de caràcter comercial.
S'ha configurat com un ens públic de la Generalitat de Catalunya adscrit al Departament de Territori i Sostenibilitat i subjecte al règim establert en l'article 1 B) del Text refós de la Llei de l'Estatut de l'empresa pública catalana, aprovat per Decret legislatiu 2/2002 de 24 de desembre i en l'article 4.2 de la Llei de finances públiques de la Generalitat de Catalunya, text refós aprovat pel Decret legislatiu 3/2002, de 24 de desembre.
La Llei d'urbanisme qualifica l'Institut Català del Sòl com a entitat urbanística especial de la Generalitat, amb competències urbanístiques en matèria de planejament i gestió en els supòsits que operi com administració actuant, podent ésser receptora de la cessió a títol gratuït o de l'alienació directa de terrenys, del patrimoni públic de sòl i habitatge.
Per la seva banda la Llei de l'habitatge li atribueix la promoció pública d'habitatge de la Generalitat.
INCASÒL està regit per una presidència la qual correspon al conseller de Territori i Sostenibilitat, i un Consell d'Administració, que té atribuïdes les més àmplies facultats en la seva actuació i gestió.
La seva composició es fixa per acord del govern.
El director de l'Institut Català del Sòl, nomenat pel Govern, és l'òrgan executiu que dirigeix el seu funcionament, ostenta la seva representació i assumeix les funcions que li són encomanades pel Consell d'Administració.
Les relacions amb el seu personal estan regulades pel dret laboral.
Des del 25 de maig de 2018 és d'aplicació el Reglament general de protecció de dades, un reglament europeu que comporta canvis significatius en la protecció de dades de caràcter personal, tant des del punt de vista dels drets de les persones com de les obligacions de les persones i entitats que tracten dades de caràcter personal.
Per això, volem explicar-vos en què consisteix aquest nou Reglament Europeu de Protecció de Dades i les conseqüències que pot tenir per a la nostra organització:
Aquest Reglament adapta la gestió de les dades personals als nous entorns digitals, com internet i apps per a mòbils.
Els Estats membres l'han d'aplicar a partir del 25 de maig del 2018.
La normativa europea afegeix nous drets als recollits en l'actual normativa espanyola.
Per aquest motiu, hem d'actualitzar la informació a disposició dels nostres clients sobre les mesures de protecció de dades.
També demanarem autorització per poder tractar les dades, en els casos nous que sigui necessari
Consentir tots els tractaments ens permetrà oferir un servei el més adaptat possible a les necessitats actuals i en aquells assumptes obligatoris per causa de manteniment i/o compliment normatiu.
La informació dels tractaments de consentiment estarà sempre accessible a partir del 25 de maig.
Podrà modificar-se sempre que vulgui des d'aquesta data a través dels canals de comunicació habituals: internet, telèfon o oficina.
Totes les empreses que tinguin dades personals hauran de complir amb el Reglament.
Des d'INCASOL hem pres les següents mesures per a garantir el respecte a la protecció de dades:
- Hem nomenat un delegat de Protecció de Dades (DPD).
- Hem fixat uns principis de seguretat apropiats.
- Hem revisat els requisits de documentació necessaris per complir amb el Reglament.
- Hem avaluat l'impacte que poden causar els nostres procediments sobre la protecció de les seves dades personals i treballarem per adequar formularis, adaptar procediments i totes aquelles mesures que conjuntament amb el nostre DPD es considerin oportunes.
Delegat de Protecció de dades de l'Incasòl
Podeu adreçar qualsevol qüestió relativa a la protecció de dades a la bústia [EMAIL]
L'Institut Català del Sòl (Incasòl) és una empresa pública de la Generalitat de Catalunya, vinculada al Departament de Territori i Sostenibilitat.
L'Incasòl participa en el desplegament de les polítiques de sòl i habitatge del Govern garantint terminis, qualitat i equilibri econòmic.
La seva missió principal consisteix en el desenvolupament d' activitats en els següents àmbits:
Sòl industrial, logístic, residencial i terciari
Els serveis que oferim INCASÒL i CIMALSA es basen en l'experiència que hem acumulat durant més de 30 anys de treballar amb nombroses empreses catalanes del món de l'enginyeria, l'arquitectura i la construcció en l'execució dels nostres projectes.
Aquesta experiència ens ha portat ha elaborar un catàleg de serveis amb la voluntat de compartir el nostre coneixement a nivell nacional i internacional oferint solucions de gestió integral en els nostres 5 àmbits d'actuació:
- Sòl industrial, residencial i logístic
Secretari General de Territori i Sostenibilitat
Secretari d'Hàbitat Urbà i Territori del Departament de Territori i Sostenibilitat
Director de l'Agència de l'Habitatge de Catalunya
Director General de Centrals i Infraestructures per a la Mobilitat i les Activitats Logístiques
Directora General de Coordinació Interdepartamental
Directora General d'Indústria del Departament d'Empresa i Coneixement
Director General d'Acció Cívica i Comunitària de Treballs, Afers Socials i Famílies
Director General del Patrimoni de la Generalitat de Catalunya del Departament de la Vicepresidéncia i d'Economia i Hisenda
Secretària del Consell d'Administració
El Decret 147/1997, de 10 de juny, que desenvolupa la Llei 13/1996, de 29 de juliol, regula, a la Secció 2, la forma d'efectuar el dipòsit de les fiances mitjançant el règim de concert.
Aquest Decret estableix tres modalitats de Règim de Concert.
Cliqueu en la modalitat per obtenir més informació i realitzar els tràmits corresponents.
Com a titular d'un concert de fiances en la modalitat de Propietaris trobareu, a continuació, tota la informació relacionada amb els tràmits que podeu realizar amb l'INCASÒL.
La persona titular del concert pot sol·licitar el canvi de titularitat en el cas de canvi de denominació socia l.
Com a titular d'un concert de fiances en la modalitat de Professionals dedicats a l'administració de finques urbanes trobareu, a continuació, tota la informació relacionada amb els tràmits que podeu realizar amb l'INCASÒL.
La persona titular del concert pot sol·licitar el canvi de titularitat en el cas de canvi de persona física a jurídica.
El titular d'un concert de fiances, en la modalitat de Companyies de subministraments i serveis, ha de dipositar les fiances exigides als abonats, mitjançant la presentació de la liquidació ordinària trimestral.
És obligatòria la gravació de les liquidacions ordinàries de forma telemàtica i de les liquidacions extraordinàries, si s'escau:
En el supòsit que la liquidació sigui a ingressar, podeu efectuar l'ingrés a través de les següents entitats bancàries: CaixaBank, Banc Sabadell, BBVA o Bankia.
Per a la tramitació de les liquidacions, heu d'aportar la següent documentació:
Per a la correcta presentació de la liquidació, el fitxer de fiances i abonats, juntament amb el document de liquidació, cal enviar-los per correu electrònic a [EMAIL]
En el supòsit que rebeu una carta de pagament per una liquidació complementària, podeu efectuar el pagament a través de les entitats bancàries de CaixaBank, Banc Sabadell, BBVA o Bankia, clicant en el següent enllaç:
Qualsevol traspàs o canvi en la gestió de la cartera del titular del concert haureu de comunicar-lo a la Coordinació de Fiances per correu electrònic a [EMAIL]